Универзитет у Београду

Факултета организационих наука

11000 Београд, Јове Илића 154

 **Изборном већу Факултета организационих наука**

Одлуком Изборног већа 05-02 бр. 4/53-1 од 27. 9. 2023. именована је Комисија за писање извештаја по расписаном конкурсу за избор једног сарадника у звање сарадник у настави, на одређено време у трајању од једне године, са пуним радним временом, за ужу научну област **Математичке методе у менаџменту и информатици**, у следећем саставу:

1. др Весна Тодорчевић, редовни професор ФОН-а – председавајући
 ужа научна област Математичке методе у менаџменту и информатици
2. др Милица Стојановић, редовни професор ФОН-а – члан
 ужа научна област Математичке методе у менаџменту и информатици
3. др Филип Марић, редовни професор Математичког факултета – члан
 ужа научна област Рачунарство и информатика.

На основу увида у достављени конкурсни материјал Комисија доставља Изборном већу факултета и Декану следећи

#  ИЗВЕШТАЈ

 Конкурс за избор једног сарадника у звање сарадник у настави, на одређено време у трајању од једне године, са пуним радним временом, за ужу научну област **Математичке методе у менаџменту и информатици** објављен јеу листу Националне службе за запошљавање ,,Послови”, број 1060, од 4. 10. 2023.године, са роком трајања од 15 дана од дана објављивања.

У предвиђеном року на конкурс су се пријавили кандидати Ђорђе Јовановић и Јована Костић.

**Ђорђе Јовановић** рођен је 6. 7. 1994, у Београду, где је завршио основну школу и Математичку гимназију. Математички факултет у Београду, студијски програм Математика – основне академске студије, модул Рачунарство и информатика, завршио је 2020. године са просечном оценом 9,14, при чему је просек 12 предмета из уже научне области Математичке методе у менаџменту и информатици9,58.

Током студија, добио је Похвалу за остварен изузетан успех на основним студијама 2015. године, као и Трећу награду на тимском такмичењу из програмирања МатФ++ 2019. године. Од програмских језика влада следећим: C, C++, Python, Java, Matlab, Microsoft Office, LATEX. Говори енглески, а служи се и немачким језиком.

Био је ангажован на месту демонстратора на Катедри за математику за летњи семестар у школској 2019/2020, као и зимски семестар у школској 2020/2021. години на предметима Математика 2 и Математика 1, редом и показао запажене резултате и велику мотивисаност у раду са студентима. Од летњег семестра школске 2020/2021. године као сарадник у настави је ангажован на предметима Дискретне математичке структуре, Математика 1 и Матемтика 2. На предмету Дискретне математичке структуре увео је нове типове задатака у оквиру вежби, као и на колоквијумима и писменим испитима, што је значајно допринело иновацијама на том предмету. Учествовао је у припремној настави и припреми задатака за пријемне испите на факултету 2021, 2022. и 2023. Од радног искуства још наводи рад у Microsoft-овом развојном центру у Србији 2019. године, у својству сарадника за прикупљање и означавање математичких података, као и рад у ОШ „Радоје Домановић“ 2019. године, као наставник информатике и рачунарства.

Школске 2020/2021. Ђорђе Јовановић је уписао Мастер академске студије на Математичком факултету у Београду, смер Математика, модул Рачунарство и информатика. Тренутно има четири положена испита са просечном оценом 9,75.

За свој рад са студентима оцењен је високим оценама и то, за летњи семестар 2022/2023. оценом 4,97 за предмет Дискретне математичке структуре и 4,87 за предмет Математика 2, а претходне две година оцењен је просечном оценом 4,62 за наведена два предмета заједно са предметом Математика 1.

**Јована Костић** рођена 26. 7. 1996. завршила је основну школу и гимназију у Лесковцу са Вуковом дипломом. Математички факултет у Београду, студијски програм Математика – основне академске студије, модул Примењена математика, завршила је 2023. године са просечном оценом 9,00.

Школске 2023/2024. Јована Костић је уписала Мастер академске студије на Математичком факултету у Београду, студијски програм Математика.

Била је ангажована у Седмој београдској гимназији као професор математике. Служи се софтверским пакетима: Matlab, C, Java, Lingo, SQL, Microsoft Office. Говори енглески, а служи се и италијанским језиком.

# ЗАКЉУЧАК КОМИСИЈЕ

Узимајући у обзир просечне оцене у току основних студија, дужине студирања пријављених кандидата, као и велику мотивисаност за рад у настави и чињеницу да је кандидат Ђорђе Јовановић добро и савесно обављао све сарадничке обавезе током претходног рада на ФОН-у, посебно класичну и наставу на даљину, чланови Комисије предлажу да се кандидат **Ђорђе Јовановић** изабере у звање сарадник у настави, на одређено време у трајању од једне године, са пуним радним временом, за ужу научну област Математичке методе у менаџменту и информатици на Факултету организационих наука, Универзитета у Београду.

Београд, 25. 10. 2023.

 **Чланови комисије:**

 др Весна Тодорчевић, ред. проф. ФОН-а – председник

  др Милица Стојановић, ред. проф. ФОН-а – члан

 др Филип Марић, ред. проф. Математичког факултета – члан